《正月连雨》
元代·方回

新年未有一诗新，转觉羁怀感慨频。
人日直连元日雨，梅花合让杏花春。
避愁愁不舍孤影，怕冷冷偏旨老身。
几夜五更了无寐，床头黠鼠亦欺人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。